Cimangko

Cimangko (Citrullus lanatus, dari Cucurbitaceae) adolah tanaman marambek nan asalnyo dari wilayah semi gurun di Afrika bagian selatan. Tanaman ko masih badunsanak jo labu (Cucurbitaceae), melon (Cucumis melo), jo antimun(Cucumis sativus). Cimangko biasonyo dimakan segar atau diulah manjadi jus, kadang dibuek pulo manjadi selai. Bijinyo dapek dikariangan jo disangrai manjadi kuaci.

 Bantuak 
Tanaman cimangko marambek sabagaimano dunsanak tanamannyo nan lain, tapi indak bisa marambek ka ateh dan hanyo manyulua di tanah. Batang gadang cimangko babulu dan basagi, panjangnyo 1,5-5 meter, sadangkan batang nan marambek buliah tumbuh 3-5,5 meter.

Bungo cimangko bawarna kuniang dan baukuran ketek (3 cm). Bungo nan kambang dalam satu tanaman tabagi duo: bungo jantan nan punyo banang sari sajo (stamen), jo bungo banci/hermafrodit, nan punyo benang sari jo putik (pistillum). Bunga banci manganduang ovarium, calon buah di pangka bungonyo babantuak oval.

Buah cimangko kulitnyo kasa, warnanyo hijau tarang nan punyo gurek hijau tuo. Sabagian varian cimangko bawarna kuniang, sabagiannyo sirah. Ado pulo varian buah nan indak babiji. Kalau babiji, inyo babantuak pipih mamanjang, hitam, tapi buliah pulo warana kuniang, putiah atau pirang. Bantuak buahnyo pado umumnyo bulek atau oval, panjangnyo 20-40 cm, diameternyo 15-20 cm, bareknyo 4-20 kg. Kadang bantuaknyo lonjong; kini ado lo varian babantuak kotak.

 Galeri 

 Rujuakan 

 Tautan lua 

 USDA: Watermelon Serves Up Medically Important Amino Acid
 Situs web Dewan Pambantuan Watermelon Nasional
 Universitas Negeri Carolina Utara: Biogeografi Watermelon
Kategori:Buah-buahan